Komission asetus (EY) N:o 415/2004, annettu 5 päivänä maaliskuuta 2004, meriturvallisuutta ja alusten aiheuttaman pilaantumisen ehkäisemistä käsittelevän komitean (COSS-komitea) perustamisesta sekä meriturvallisuutta ja alusten aiheuttaman pilaantumisen ehkäisemistä koskevien asetusten muuttamisesta annetun Euroopan parlamentin ja neuvoston asetuksen (EY) N:o 2099/2002 muuttamisesta (ETA:n kannalta merkityksellinen teksti)



Virallinen lehti nro L 068 , 06/03/2004 s. 0010 - 0011



Komission asetus (EY) N:o 415/2004, annettu 5 päivänä maaliskuuta 2004, meriturvallisuutta ja alusten aiheuttaman pilaantumisen ehkäisemistä käsittelevän komitean (COSS-komitea) perustamisesta sekä meriturvallisuutta ja alusten aiheuttaman pilaantumisen ehkäisemistä koskevien asetusten muuttamisesta annetun Euroopan parlamentin ja neuvoston asetuksen (EY) N:o 2099/2002 muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon meriturvallisuutta ja alusten aiheuttaman pilaantumisen ehkäisemistä käsittelevän komitean (COSS-komitea) perustamisesta sekä meriturvallisuutta ja alusten aiheuttaman pilaantumisen ehkäisemistä koskevien asetusten muuttamisesta 5 päivänä marraskuuta 2002 annetun Euroopan parlamentin ja neuvoston asetuksen (EY) N:o 2099/2002(1), ja erityisesti sen 7 artiklan, sekä katsoo seuraavaa: (1) COSS-komitea perustettiin asetuksen (EY) N:o 2099/2002 nojalla. (2) COSS-komitean tarkoituksena on hoitaa keskitetysti meriturvallisuutta, alusten aiheuttaman pilaantumisen ehkäisemistä ja alusten asumis- ja työskentelyolosuhteita koskevan yhteisön lainsäädännön nojalla perustettujen komiteoiden tehtävät. (3) Kaikessa uudessa yhteisön meriturvallisuusalan lainsäädännössä olisi säädettävä COSS-komitean käyttämisestä. (4) Yhteisön jäsenvaltioiden satamiin saapuvia ja/tai satamista lähteviä aluksia koskevista ilmoitusmuodollisuuksista 18 päivänä helmikuuta 2002 annetun Euroopan parlamentin ja neuvoston direktiivin 2002/6/EY(2) 6 artiklassa säädetään, että komissiota avustaa neuvoston direktiivin 93/75/ETY(3) 12 artiklan 1 kohdan nojalla perustettu komitea. Komitea on asetuksella (EY) N:o 2099/2002 korvattu COSS-komitealla. (5) Alusliikennettä koskevan yhteisön seuranta- ja tietojärjestelmän perustamisesta sekä neuvoston direktiivin 93/75/ETY kumoamisesta 27 päivänä kesäkuuta 2002 annetun Euroopan parlamentin ja neuvoston direktiivin 2002/59/EY(4) 28 artiklassa säädetään, että komissiota avustaa komitea. (6) Orgaanisten tinayhdisteiden kieltämisestä aluksissa 14 päivänä huhtikuuta 2003 annetun Euroopan parlamentin ja neuvoston asetuksen (EY) N:o 782/2003(5) 9 artiklassa säädetään, että komissiota avustaa COSS-komitea. (7) Ro-ro-matkustaja-alusten erityisistä vakavuusvaatimuksista 14 päivänä huhtikuuta 2003 annetun Euroopan parlamentin ja neuvoston direktiivin 2003/25/EY(6) 11 artiklassa säädetään, että komissiota avustaa COSS-komitea. (8) Asetuksen (EY) N:o 2099/2002 7 artiklan mukaan asetuksen 2 artiklan 2 kohtaa olisi muutettava viittauksen lisäämiseksi asetuksen antamisen jälkeen voimaan tulleisiin yhteisön säädöksiin, joilla täytäntöönpanovaltuudet on siirretty COSS-komitealle. (9) Tässä asetuksessa säädetyt toimenpiteet ovat meriturvallisuuskomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (EY) N:o 2099/2002 2 artiklan 2 kohtaan alakohdat seuraavasti: "p) yhteisön jäsenvaltioiden satamiin saapuvia ja/tai satamista lähteviä aluksia koskevista ilmoitusmuodollisuuksista 18 päivänä helmikuuta 2002 annettu Euroopan parlamentin ja neuvoston direktiivi 2002/6/EY(7); q) alusliikennettä koskevan yhteisön seuranta- ja tietojärjestelmän perustamisesta sekä neuvoston asetuksen 93/75/ETY kumoamisesta 27 päivänä kesäkuuta 2002 annettu Euroopan parlamentin ja neuvoston direktiivi 2002/59/EY(8); r) orgaanisten tinayhdisteiden kieltämisestä aluksissa 14 päivänä huhtikuuta 2003 annettu Euroopan parlamentin ja neuvoston asetus (EY) N:o 782/2003(9); s) ro-ro-matkustaja-alusten erityisistä vakavuusvaatimuksista 14 päivänä huhtikuuta 2003 annettu Euroopan parlamentin ja neuvoston direktiivi 2003/25/EY(10);" 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä maaliskuuta 2004. Komission puolesta Loyola De Palacio Varapuheenjohtaja (1) EYVL L 324, 29.11.2002, s. 1. (2) EYVL L 67, 9.3.2002, s. 31. (3) EYVL L 247, 5.10.1993, s. 19. (4) EYVL L 208, 5.8.2002, s. 10. (5) EUVL L 115, 9.5.2003, s. 1. (6) EUVL L 123, 17.5.2003, s. 22. (7) EYVL L 67, 9.3.2002, s. 31. (8) EYVL L 208, 5.8.2002, s. 10. (9) EUVL L 115, 9.5.2003, s. 1. (10) EUVL L 123, 17.5.2003, s. 22.